SKY ลุ้นปี 63 กำไรโตเด่น!
ทางนักวิเคราะห์มีการปรับประมาณการผลการดำเนินงานปี 2562 ของ SKY เพิ่มขึ้นทั้งส่วนของรายได้และกำไรสุทธิ โดยปรับประมาณการรายได้ปี 2562 เป็น 4,373.10 ล้านบาท
ทางนักวิเคราะห์มีการปรับประมาณการผลการดำเนินงานปี 2562 ของ SKY เพิ่มขึ้นทั้งส่วนของรายได้และกำไรสุทธิ โดยปรับประมาณการรายได้ปี 2562 เป็น 4,373.10 ล้านบาท
3 ม.ค. 2563

คุณค่าบริษัท
ทางนักวิเคราะห์มีการปรับประมาณการผลการดำเนินงานปี 2562 ของ บริษัท สกาย ไอซีที จำกัด (มหาชน) หรือ SKY เพิ่มขึ้นทั้งส่วนของรายได้และกำไรสุทธิ โดยปรับประมาณการรายได้ปี 2562 เป็น 4,373.10 ล้านบาท และยังคงอัตรากำไรขั้นต้นไว้ที่ระดับ 10.5% ขณะที่ทางกำไรสุทธิเพิ่มขึ้น 63.3% เป็น 285.20 ล้านบาท จากเดิม 174.70 ล้านบาท ซึ่งเติบโตเพิ่มขึ้น 162.8% จากงวดเดียวกันของปีก่อน
เนื่องจากการปรับประมาณการกำไรสุทธิเพิ่มขึ้น 63.3% เนื่องจากว่า งวด 9 เดือนแรกปี 2562 มีรายได้เท่ากับ 3,452.4 ล้านบาท มากกว่าประมาณการทั้งปีของเราที่ 3,040.8 ล้านบาท เนื่องจากบริษัทสามารถส่งมอบงานโครงการขนาดใหญ่ได้เร็วกว่าที่คาด เช่น โครงการ USO 2 และ CCTV
นอกจากนี้คาดผลประกอบการปี 2563 เติบโตต่อเนื่อง โดยปัจจุบันมียอด Backlog สูงถึงระดับ 4 พันล้านบาท ซึ่งจะมีการรับรู้ก้อนใหญ่ในไตรมาส 1/2563 พร้อมกับเตรียมประมูลงานใหม่ ๆ อีกหลายโครงการ เช่น งานโครงการ Digital Trunk Radio งาน Digital Platform และงาน Smart Security ซึ่งล่าสุดบริษัทได้ร่วมเป็นพันธมิตรกับ ITEL เพื่อขยายกลุ่มธุรกิจ Security มากขึ้น
รวมถึงคาดว่าผลประกอบการปี 2563 ยังได้แรงหนุนจากการรับรู้รายได้โครงการ AOT Digital Platform เข้ามาเต็มปีครั้งแรก โดยคาดว่าจะสามารถสร้างรายได้ราว 100 ล้านบาทต่อปี และอยู่ระหว่างนำเสนอ ให้กับสนามบินประเทศอื่น ๆ เพิ่มเติม คาดว่าจะได้ข้อสรุปภายในสิ้นปีนี้ (ยังไม่รวมในประมาณการ)
ทั้งนี้คงประมาณการกำไรสุทธิปี 2563 ที่ 311.60 ล้านบาท เติบโตเพิ่มขึ้น 9.0% จากงวดเดียวกันของปีก่อน           เอาเป็นว่าการเติบโตของผลประกอบการเป็นไปอย่างโดดเด่นตามการชนะประมูลงานโครงการขนาดใหญ่ต่อเนื่อง ประกอบกับการจับมือกับพันธมิตรที่แข็งแกร่งอย่าง SenseTime และ ITEL จะช่วยให้บริษัทสามารถรุกงานประมูลได้มากขึ้น
ผลดังกล่าวทำให้นักวิเคราะห์ บล.โกลเบล็ก คงคำแนะนำ “ซื้อ” โดยประเมินราคาเหมาะสมอิงค่าเฉลี่ย PER +1SD  ของหุ้นกลุ่ม ICT ย้อนหลัง 3 ปีที่ 30 เท่า ภายใต้สมมติฐานประมาณการได้ราคาเหมาะสมปี 2563 เท่ากับ 18.30 บาทยังมี Upside จากราคาปัจจุบันราว 28.9%
…
ผู้ถือหุ้นรายใหญ่
รายชื่อกรรมการ